Document ID: 31999R2802

KOMMISSIONENS FORORDNING (EF) Nr. 2802/1999
af 22. december 1999
om fastsættelse for fangstsæsonen 2000 af tilbagetagelses- og salgspriserne for fiskerivarer, der er anført i afsnit A, D og E i bilag I til Rådets forordning (EØF) nr. 3759/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter(1), senest ændret ved forordning (EF) nr. 3318/94(2), særlig artikel 11, stk. 3, og artikel 13, og
ud fra følgende betragtninger:
(1) Ifølge artikel 11, stk. 1 og artikel 13 i forordning (EØF) nr. 3759/92 skal EF's tilbagetagelses- og salgspris for de varer, der er anført henholdsvis i afsnit A og D i bilag I og i afsnit E i bilag I, fastsættes på grundlag af varens friskhed, størrelse eller vægt og præsentation ved, at et beløb på mindst 70 % og højst 90 % af orienteringsprisen multipliceres med tilpasningskoefficienten for den pågældende varekategori;
(2) i artikel 11, stk. 2, i forordning (EØF) nr. 3759/92 er det fastsat, at tilbagetagelsesprisen kan multipliceres med omregningskoefficienter i landingsområder, der ligger meget fjernt fra Fællesskabets vigtigste forbrugscentre;
(3) i artikel 6, stk. 1, i Rådets forordning (EF) nr. 2406/96 af 26. november 1996 om fælles handelsnormer for visse fiskerivarer(3), senest ændret ved Kommissionens forordning (EF) nr. 323/97(4), er det fastsat, at klassificering af et parti i klasse B medfører, at det pågældende parti fra den 1. januar 2000 udelukkes fra adgang til finansiel støtte i tilfælde af intervention; det er derfor ikke længere nødvendigt at fastsætte tilbagetagelsespriser for B-kvalitet;
(4) orienteringspriserne for alle de pågældende varer er for fangstsæsonen 2000 fastsat ved Rådets forordning (EF) nr. 2746/1999(5);
(5) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -
UDSTEDT FØLGENDE FORORDNING:
Artikel 1
De procenter af orienteringsprisen, der anvendes til beregning af EF's tilbagetagelses- og salgspris, fastsættes for de pågældende varer som angivet i bilag I.
Artikel 2
De tilpasningskoefficienter, der anvendes til beregning af EF's tilbagetagelses- og salgspris for de varer, der er anført henholdsvis i afsnit A og D i bilag I og i afsnit E i bilag I til forordning (EØF) nr. 3759/92, fastsættes som angivet i bilag II.
Artikel 3
De EF-tilbagetagelses- og salgspriser, som gælder for fangstsæsonen 2000, og de varer, som de vedrører, fastsættes som angivet i bilag III.
Artikel 4
De tilbagetagelsespriser, som gælder for fangstsæsonen 2000 i de landingsområder, der ligger meget fjernt fra Fællesskabets vigtigste forbrugscentre, og de varer, som de vedrører, fastsættes som angivet i bilag IV.
Artikel 5
Denne forordning træder i kraft den 1. januar 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 1999.

Labels: 2
6